Kandavas stacija
Kandavas stacija (vanasti ka Bebrupe, tõlkes Kandava raudteejaam) on küla (vidējciems) Lätis Tukumsi piirkonnas Kandava vallas. Küla asub valla kirdeosas merepinnast 57 meetri kõrgusel Bebrupe jõe kaldal ja maantee A10 ääres. Sinna jääb Riia-Ventspilsi raudtee Kandava raudteejaam. Asula jääb valla keskusest Kandavast 8 ja Riiast 92 kilomeetri kaugusele. Asula on tekkinud Kandava raudteejaama juurde. Aastail 1999–2021 kuulus küla Kandava piirkonda. Seal asub puidutööstuse Latlaft filiaal. Aastal 2006 oli külas 181 elanikku.